**ATALGOJUMA POLITIKAS PRINCIPI**

Atalgojuma politikas mērķis ir noteikt SIA “DOBELES ŪDENS” darbinieku atalgojuma pamatprincipus. Atalgojuma politika ir saistoša visiem SIA “DOBELES ŪDENS” darbiniekiem. Šo politiku nepiemēro SIA “DOBELES ŪDENS” valdes locekļa atlīdzības noteikšanai. Atalgojuma politikas principi: SIA „DOBELES ŪDENS” (turpmāk – Sabiedrība) izstrādāta vienota darba atalgojuma sistēma, balstoties uz šādiem principiem:

* **Darbinieku sociāli – ekonomisko vajadzību apmierināšana.** Sabiedrība nodrošina tādu atalgojuma līmeni, kas dod iespēju darbiniekam apmierināt sociāli – ekonomiskās vajadzības. Sabiedrība ir sociāli atbildīgs darba devējs, uzturot labāko praksi darba tiesību un darba aizsardzības jomā.
* **Konkurētspējīga atalgojuma līmeņa uzturēšana.** Sabiedrības darbinieku atalgojums tiek noteikts atbilstoši Sabiedrības finansiālajām iespējām un ekonomiskajai situācijai valstī ar mērķi piesaistīt kvalificētus un konkurētspējīgus speciālistus. Sabiedrība pastāvīgi rūpējas, lai darbinieka atalgojuma līmenis būtu atbilstošs tirgus apstākļiem un salīdzināms ar citiem konkurētspējīgiem uzņēmumiem valsts un privātajā sektorā, tajā pašā laikā tam jāatspoguļo SIA ”DOBELES ŪDENS” pamatvērtības: atvērtība, vienkāršība un atbildība, kā arī jānodrošina Sabiedrības ilgtermiņa stratēģisko mērķu sasniegšana.
* **Atalgojuma taisnīgums.** Atalgojuma sistēma Sabiedrībā veidota tā, lai darbiniekiem nodrošinātu vienlīdzīgu samaksu par darba ieguldījumu Sabiedrības labā. Taisnīguma princips paredz vienlīdzīgu samaksu par vienādas vērtības darbu, sadalot amatus pa amatu grupām. Atalgojuma elementi uz visiem darbiniekiem tiek attiecināti vienādā apmērā, atbilstoši vienlīdzīgu tiesību principam.
* **Darba samaksas atbilstība darbinieka ieguldījumam**. Sabiedrības darbinieku atalgojums noteikts tā, lai motivētu darbiniekus īstenot viņu individuālos mērķus, atbilstoši veicamā darba saturam un atbildības pakāpei. Sabiedrība pastāvīgi meklē risinājumus, kā optimāli nodrošināt saikni starp darbinieka individuālo darba sniegumu un atalgojumu.
* **Darba samaksas caurskatāmība**. Sabiedrības darbinieku atalgojuma sistēma ir caurskatāma, atalgojuma elementus, to piešķiršanas un administrēšanas kārtību nosaka Sabiedrības iekšējie normatīvie akti, kas izstrādāti ievērojot Darba likuma normas.

**SIA „DOBELES ŪDENS” ir izstrādāts iekšējs normatīvs akts „SIA „DOBELES ŪDENS” Atlīdzības nolikums”.**

Atlīdzības nolikumā noteiktās sociālās garantijas, brīvdienas, atvaļinājumu piemaksas, prēmijas un naudas balvas piešķir SIA „DOBELES ŪDENS” valdes loceklis uz izdota rīkojuma pamata.

Atalgojumu veido darba samaksa, piemaksas, prēmijas un pabalsti, saskaņā ar noslēgtajiem darba līgumiem un SIA „DOBELES ŪDENS” valdes locekļa izdotajiem rīkojumiem.

Amatus klasificē atbilstošās saimēs (apakšsaimēs) un līmeņos, ņemot vērā saimju (apakšsaimju) aprakstus un līmeņu raksturojumus.

|  |  |  |  |
| --- | --- | --- | --- |
| **Amatu grupas nosaukums** | **Minimālais atalgojums** | **Maksimālais atalgojums** | **Darbinieku skaits** |
| Valdes loceklis |  | 3 100 | 1 |
| Tehniskās struktūrvienības vadītājs | 1 300 | 1 690 | 1 |
| Vadošie speciālisti | 1 200 | 1 560 | 3 |
| Speciālisti | 800 | 1 430 | 15 |
| Kvalificēti strādnieki un vienkāršās profesijas | 550 | 1 170 | 21 |